Вторник, 13.09.2016 08:05. Рубрика: Грамадства, Улада Tags: выборы Нядзеля стала асноўным днём галасавання на выбарах Палаты прадстаўнікоў Нацыянальнага сходу Рэспублікі Беларусь шостага склікання. Сёлета выбары праходзілі па новых правілах — у адзін тур: пераможцу дастаткова было набраць простую большасць галасоў. Амаль 500 кандыдатаў прэтэндавалі на 110 дэпутацкіх месцаў і, як адзначыла на прэс-канферэнцыі пасля закрыцця выбарчых участкаў старшыня Цэнтральнай камісіі па выбарах і правядзенні рэспубліканскіх рэферэндумаў Лідзія Ярмошына, парламенцкія выбары адбыліся ва ўсіх выбарчых акругах. Па даных, размешчаных на сайце Цэнтрвыбаркама, яўка выбар-шчыкаў склала 74,32%. У Брэсцкай вобласці прагаласавала 77,53% людзей ад агульнай колькасці ўключаных у спісы, у Віцебскай — 79,98, Гомельскай — 75,14, Гродзенскай — 76,19, Мінскай — 75,35, Магілёўскай — 80,9, у сталіцы — 61,11 ад агульнага спісачнага складу, на ўчастках, сфарміраваных за межамі Беларусі, — 66,12%.